1678 m. Klaipėdos gaisras

1678 m. Klaipėdos gaisras – 1678 m. rugsėjo 19 d. Klaipėdos miesto priegose kilęs gaisras, nuo kurio sudegė didelė miesto dalis.

Šiaurės karo metu miesto prieigose pasirodžius Švedijos pajėgų Livonijoje vyriausiojo vado feldmaršalo Henriko Horno () vadovaujamai švedų kariuomenei, miesto gynybai vadovavęs tik tų pačių metų liepos 18 d. Klaipėdos gubernatoriumi tapęs generolas majoras grafas Frydrichas Dionhofas (),König, Anton Balthasar: Friedrich von Dönhoff. W: Biographisches Lexikon aller Helden und Militairpersonen, welche sich in Preußischen Diensten berühmt gemacht haben. T. 1., p. 365–366. siekdamas neleisti priešui įsitvirtinti pastatuose greta tvirtovės, įsakė padegti Vitės () ir Smilties Pylimo () priemiesčius.Geschichte der Stadt Klaipeda – Memel, Informationszentrum Ostpreußen

Nuo degančių priemiesčio statinių užsidegė visas miestas. Sudegė ir Klaipėdos šv. Jono bažnyčia.Klaipėdos Šv. Jono bažnyčia , Krašto paveldo gidas Švedijos kariuomenė užėmė miestą, tačiau tvirtovės nepuolė ir netrukus, negalėdama pasinaudoti sudegusiu miestu, pasitraukė. Miestas po šio smūgio atsigavinėjo labai ilgai.

Šis gaisras, kartu su 1540 m., 1757 m. ir 1854 m. įvykusiais gaisrais, įvardijamas kaip vienas didžiausių Klaipėdoje kilusių gaisrų.Klaipėdos gaisrinė, uostas.info

 Šaltiniai 
 (DE) Geschichte der Stadt Klaipeda – Memel, Informationszentrum Ostpreußen.
 (SE) Horn, Henrik . Svenskt biografiskt lexikon.
 (LT) Klaipėdos gaisrai, Mažosios Lietuvos enciklopedija.
 (LT) Klaipėdos gaisrinė, uostas.info
 (LT) Klaipėdos Šv. Jono bažnyčia , Krašto paveldo gidas
 (DE) König, Anton Balthasar: Friedrich von Dönhoff. W: Biographisches Lexikon aller Helden und Militairpersonen, welche sich in Preußischen Diensten berühmt gemacht haben. T. 1. Berlin: Arnold Wever, 1788, p. 365–366.

 Išnašos 

Kategorija:1678 metai
Kategorija:Gaisrai Klaipėdoje
Kategorija:Mūšiai Lietuvos teritorijoje
Kategorija:Šiaurės karas